Budžeta un finanšu (nodokļu) komisija ***25.07.2017.***

Likumprojekts (steidzams) otrajam lasījumam

**Grozījumi Mikrouzņēmumu nodokļa likumā**

 **(Nr.982/Lp12)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi****(14)** | **Ministru kabineta atzinums** | **Komisijas atzinums** |
|  | Izdarīt Mikrouzņēmumu nodokļa likumā (Latvijas Vēstnesis, 2010, 131. nr.; 2011, 204. nr.; 2013, 194., 232. nr.; 2015, 60., 91., 248. nr.; 2016, 255. nr.) šādus grozījumus: |  |  |  |  |
| **1.pants. Likumā lietotie termini**Likumā ir lietoti šādi termini:1) **mikrouzņēmums** — individuālais komersants, individuālais uzņēmums, zemnieka vai zvejnieka saimniecība, kā arī fiziskā persona, kas reģistrēta Valsts ieņēmumu dienestā kā saimnieciskās darbības veicējs, vai sabiedrība ar ierobežotu atbildību, ja tie atbilst visiem turpmāk šajā punktā minētajiem kritērijiem:a) dalībnieki (ja tādi ir) ir fiziskās personas,b) apgrozījums kalendāra gadā nepārsniedz 100 000 *euro*,c) darbinieku skaits nevienā brīdī nav lielāks par pieciem. Darbinieku skaitā neiekļauj personu, kura darba attiecību laikā atrodas prombūtnē (tai skaitā mācību atvaļinājumā bez darba algas saglabāšanas, grūtniecības, dzemdību, bērna kopšanas atvaļinājumā, atvaļinājumā bērna tēvam, adoptētājiem vai citai personai, kura faktiski kopj bērnu, kā arī atvaļinājumā bez darba samaksas saglabāšanas vai saņem slimības pabalstu) un par šo periodu nesaņem no mikrouzņēmuma ienākumu, kā arī no darba atstādinātus darbiniekus,d) sabiedrības ar ierobežotu atbildību valdes locekļi ir tikai mikrouzņēmuma darbinieki;e) šajā punktā minētā fiziskā vai juridiskā persona nav personālsabiedrības biedrs; | 1. Aizstāt 1. panta 1. punkta "b" apakšpunktā skaitli "100 000" ar skaitli "40 000". | **1****2****3** | **Latvijas Reģionu Apvienības frakcija**Izslēgt likumprojekta 1.pantu.**Frakcija “No sirds Latvijai”**Aizstāt 1 pantā skaitli “40 000” ar skaitli "50 000"; **Deputāts J. Dombrava**Aizstāt 1. panta 1.punkta “b” apakšpunktā skaitli “40 000” ar skaitli “50 000”. | NeatbalstītNeatbalstītNeatbalstīt |  |
| **2.1 pants. Mikrouzņēmuma darbinieka ienākums no mikrouzņēmuma**(1) Šā likuma piemērošanai par mikrouzņēmuma darbinieka ienākumu no mikrouzņēmuma uzskata:1) attiecībā uz mikrouzņēmuma īpašnieku — ienākumu, kas ir attiecīgā ceturkšņa katrā mēnesī personīgajam patēriņam no mikrouzņēmuma izņemtie līdzekļi un citi naudā, pakalpojumu vai citā veidā gūtie ienākumi no mikrouzņēmuma, izņemot dividendes;2) attiecībā uz mikrouzņēmuma darbinieku, kas nodarbināts uz darba līguma pamata, — ienākumu, kas ir uz pašreizējo vai iepriekšējo darba attiecību pamata par attiecīgā ceturkšņa katru mēnesi aprēķinātā darba alga un ar darba algu tieši nesaistītie maksājumi vai labumi, ko darbinieks tieši vai netieši gūst naudā vai citās lietās no darba devēja par darbu mikrouzņēmumā, ja šajā likumā nav noteikts citādi;3) attiecībā uz mikrouzņēmuma īpašnieku, ar kuru mikrouzņēmumam ir noslēgts darba līgums, — šīs daļas 1. un 2.punktā noteikto ienākumu summu.(2) Šā panta pirmajā daļā minētajā mikrouzņēmuma darbinieka ienākumā no mikrouzņēmuma neietver:1) labumu no mikrouzņēmumam piederoša vai tā rīcībā esoša vieglā pasažieru automobiļa izmantošanas tādiem uzdevumiem vai vajadzībām, kas nav saistītas ar darba pienākumu vai saimnieciskās darbības veikšanu mikrouzņēmumā, ja labuma gūšanas mēnesī par vieglo pasažieru automobili maksā uzņēmumu vieglo transportlīdzekļu nodokli;2) mikrouzņēmuma darbinieka vai viņa laulātā vai radinieka (radniecība līdz trešajai pakāpei Civillikuma izpratnē) nāves gadījumā darba devēja piešķirto bēru pabalstu, kura vērtība nepārsniedz 213,43 *euro*;3) komandējuma un darba brauciena izdevumu kompensāciju mikrouzņēmuma darbiniekam atbilstoši normatīvajiem aktiem, kas paredz saistībā ar komandējumu vai darba braucienu radušos izdevumu kompensācijas apmēru;4) kompensāciju, ko darba devējs darbiniekam izmaksā par darbiniekam piederoša personiskā transportlīdzekļa (kas atbilstoši darba līgumam tiek izmantots darba vajadzībām) nolietošanos un kas noteikta 0,04 *euro* apmērā par katru nobraukto kilometru, bet ne vairāk kā 57 *euro* mēnesī;5) citas kompensācijas, kuras izmaksā darba devējs saskaņā ar Darba likumu un kuras ir pamatotas ar izdevumus apliecinošiem dokumentiem.(3) Uz šā panta pirmajā daļā minēto mikrouzņēmuma darbinieka ienākumu no mikrouzņēmuma neattiecina un kā mikrouzņēmuma darbinieka ienākumu nepersonalizē mikrouzņēmuma izdevumus:1) kas nepieciešami Darba aizsardzības likumā noteikto darba aizsardzības prasību izpildei;2) par darbinieka apmācību, lai iegūtu, uzlabotu vai paplašinātu darbā, profesijā, amatā vai arodā nepieciešamās iemaņas un zināšanas.(4) Ja mikrouzņēmums darbiniekam ir izsniedzis aizdevumu, kas saskaņā ar likumu "Par iedzīvotāju ienākuma nodokli" ir ienākumam pielīdzināms aizdevums, tas neietilpst mikrouzņēmuma darbinieka ienākumā no mikrouzņēmuma un ir apliekams ar iedzīvotāju ienākuma nodokli saskaņā ar likumu "Par iedzīvotāju ienākuma nodokli".(5) Ja kopējais mikrouzņēmuma izsniegtais aizdevumu apmērs vienai fiziskajai personai pārsniedz 15 000 *euro*, mikrouzņēmums likumā "Par iedzīvotāju ienākuma nodokli" noteiktajā kārtībā sniedz Valsts ieņēmumu dienestam informāciju par noslēgtajiem aizdevuma līgumiem ar šo fizisko personu un kopējo aizdevumu summu.(6) Uz šā panta pirmajā daļā minēto mikrouzņēmuma darbinieka vai mikrouzņēmuma īpašnieka ienākumu no mikrouzņēmuma attiecina arī mikrouzņēmuma darbiniekam vai mikrouzņēmuma īpašniekam no mikrouzņēmuma izsniegto skaidrās vai bezskaidrās naudas avansu, ja par to vai tā daļu nav veikts norēķins 90 dienu laikā pēc komandējuma vai darba brauciena beigām, bet pārējos gadījumos — 90 dienu laikā no skaidrās vai bezskaidrās naudas avansa izsniegšanas dienas.(7) Šā panta sestajā daļā minēto 90 dienu periodu skaita ar nākamo dienu pēc komandējuma vai darba brauciena beigām vai pēc skaidrās vai bezskaidrās naudas avansa izsniegšanas dienas.(8) Šā panta sestajā daļā minētos noteikumus nepiemēro, ja kopējā izsniegto skaidrās vai bezskaidrās naudas avansu atlikusī summa, kura ir avansa saņēmēja rīcībā, nepārsniedz valstī noteiktās minimālās mēneša darba algas apmēru. |  | **4** | **Ekonomikas ministrijas parlamentārais sekretārs J. Upenieks**Papildināt likumu ar jaunu 2.2 pantu šādā redakcijā:“**2.2 pants. Darbinieka nodarbināšana mikrouzņēmumā** (1) Fiziskā persona vienlaicīgi var tikt nodarbināta kā mikrouzņēmuma darbinieks tikai vienā mikrouzņēmumā.(2) Mikrouzņēmumu nodokļa maksātājs, slēdzot darba līgumu, no pretendenta saņem rakstisku apliecinājumu, ka tas nav nodarbināts pie cita mikrouzņēmumu nodokļa maksātāja.(3) Valsts ieņēmumu dienests nereģistrē mikrouzņēmuma darbinieku kā darba ņēmēju mikrouzņēmumā, ja tas ir nodarbināts citā mikrouzņēmumā.” | Atbalstīt |  |
| **3.pants. Mikrouzņēmumu nodokļa maksātāja pienākums informēt darbiniekus**(1) Mikrouzņēmumu nodokļa maksātājs, slēdzot darba līgumu, pretendentu rakstveidā informē, ka darba devējs ir mikrouzņēmumu nodokļa maksātājs, ka mikrouzņēmuma darbinieka iedzīvotāju ienākuma nodoklis un valsts sociālās apdrošināšanas obligātās iemaksas tiek noteiktas no mikrouzņēmuma apgrozījuma un ka mikrouzņēmuma darbiniekam ir tiesības brīvprātīgi pievienoties valsts sociālajai apdrošināšanai. Šo informāciju var ietvert darba līgumā. | 2. Aizstāt 3. panta pirmās daļas otrajā teikumā vārdus "var ietvert" ar vārdu "ietver". |  |  |  |  |
| **4.pants. Mikrouzņēmumu nodokļa maksātāja reģistrācija**(1) Personai ir tiesības Uzņēmumu reģistrā vienlaikus ar iesniegumu par individuālā komersanta, individuālā uzņēmuma, zemnieka vai zvejnieka saimniecības vai sabiedrības ar ierobežotu atbildību ierakstīšanu Uzņēmumu reģistra attiecīgajā reģistrā pieteikties mikrouzņēmumu nodokļa maksātāja statusa iegūšanai, apliecinot, ka pārskata gadā, kas atbilst mikrouzņēmumu nodokļa taksācijas periodam:1) paredzamais mikrouzņēmuma darbinieku skaits nepārsniegs piecus darbiniekus un darbinieki tiks informēti saskaņā ar šā likuma 3.panta prasībām;2) paredzamais apgrozījums būs līdz 100 000 *euro*;3) mikrouzņēmums vēlas maksāt mikrouzņēmumu nodokli;4) (*izslēgts ar 20.12.2016. likumu*). | 3. Aizstāt 4. panta pirmās daļas 2. punktā skaitli "100 000" ar skaitli "40 000". | **5****6****7** | **Latvijas Reģionu Apvienības frakcija**Izslēgt likumprojekta 3.pantu.**Frakcija “No sirds Latvijai”**Aizstāt 3. pantā skaitli “40 000” ar skaitli "50 000".**Deputāts J. Dombrava**Aizstāt 4.panta pirmās daļas 2.punktā skaitli “40 000” ar skaitli “50 000”. | NeatbalstītNeatbalstītNeatbalstīt |  |
| (8) Ja mikrouzņēmumu nodokļa maksātājs neizpilda kādu no šā likuma 1.panta 1.punkta vai 2.panta otrās, trešās vai ceturtās daļas nosacījumiem, tas zaudē mikrouzņēmumu nodokļa maksātāja statusu ar nākamo taksācijas periodu. |  | **8** | **Ekonomikas ministrijas parlamentārais sekretārs J. Upenieks**Izteikt likuma 4.panta astoto daļu šādā redakcijā:“(8) Ja mikrouzņēmumu nodokļa maksātājs neizpilda kādu no šā likuma 1.panta 1.punkta vai 2.panta otrās, trešās vai ceturtās daļas vai 2.2 panta nosacījumiem, tas zaudē mikrouzņēmumu nodokļa maksātāja statusu ar nākamo taksācijas periodu.” | Atbalstīt |  |
| **6.pants. Mikrouzņēmumu nodokļa likme**(1) Mikrouzņēmumu nodokļa likme ir 15 procenti. |  | **9** | **Latvijas Reģionu Apvienības frakcija**Izteikt likuma 6.panta 1.daļu šādā redakcijā:“(1) Mikrouzņēmumu nodokļa likme ir 12 procenti.” | Neatbalstīt |  |
| (2) Ja mikrouzņēmumu nodokli maksājošā mikrouzņēmuma darbinieku skaits ceturksnī pārsniedz piecus darbiniekus, šā panta pirmajā daļā noteiktajai likmei pieskaita divus procenta punktus par katru papildus nodarbināto darbinieku. Ja mikrouzņēmuma darbinieku skaits ceturksnī ir mainīgs, mikrouzņēmumu nodokļa likmi nosaka pēc lielākā darbinieku skaita attiecīgajā ceturksnī, ņemot vērā tos darbiniekus, kuri nostrādājuši ne mazāk par pusi no attiecīgā ceturkšņa. |  | **10** | **Ekonomikas ministrijas parlamentārais sekretārs J. Upenieks**Izteikt likuma 6.panta otrās daļas pirmo teikumu šādā redakcijā:“Ja mikrouzņēmumu nodokli maksājošā mikrouzņēmuma darbinieku skaits ceturksnī pārsniedz piecus darbiniekus vai nav ievēroti 2.2 panta nosacījumi, šā panta pirmajā daļā noteiktajai likmei pieskaita divus procenta punktus par katru papildus nodarbināto darbinieku vai darbinieku, kurš ir nodarbināts vairākos mikrouzņēmumos.” | Atbalstīt |  |
| **Pārejas noteikumi**21. Ministru kabinets:1) līdz 2017.gada 1.jūnijam iesniedz Saeimai likumprojektus, kas paredz jauna specializēta vienkāršota nodokļu regulējuma ieviešanu mazajiem uzņēmumiem un mikrouzņēmumiem, lai aizstātu mikrouzņēmumu nodokļa režīmu;2) iesniedzot šā pārejas noteikuma 1.apakšpunktā minētos likumprojektus, vienlaikus paredz, ka:a) no tam kalendāra gadam, kura 1.janvārī ir stājušies spēkā šā pārejas noteikuma 1.apakšpunktā minētie likumi, sekojošā kalendāra gada 1.janvāra vairs netiek piemērots šajā likumā noteiktais mikrouzņēmumu nodokļa režīms,b) nodokļa maksātājiem, kas tā kalendāra gada, kura 1.janvārī ir stājušies spēkā šā pārejas noteikuma 1.apakšpunktā minētie likumi, ceturtajā ceturksnī bija mikrouzņēmumu nodokļa maksātāji, nodokļu maksājumi par attiecīgo periodu ir jāveic atbilstoši Mikrouzņēmumu nodokļa likumā un likumā "Par valsts sociālo apdrošināšanu" noteiktajam,c) Mikrouzņēmumu nodokļa likums zaudē spēku tam kalendāra gadam, kura 1.janvārī ir stājušies spēkā šā pārejas noteikuma 1.apakšpunktā minētie likumi, sekojoša aiznākamā gada 1.janvārī. | 4. Pārejas noteikumos:izslēgt 21. punktu; | **11** | **Latvijas Reģionu Apvienības frakcija**Izslēgt likumprojekta 4.pantu. | Neatbalstīt |  |
| 25. 2017.gadā valsts budžetā iemaksātos mikrouzņēmumu nodokļa ieņēmumus Valsts kase sadala šādi:1) mikrouzņēmumu nodokļa maksātāja — sabiedrības ar ierobežotu atbildību, individuālā uzņēmuma vai zemnieka vai zvejnieka saimniecības, kas iepriekšējā taksācijas periodā no saimnieciskajā darbībā gūtā ienākuma maksāja uzņēmumu ienākuma nodokli, — valsts budžetā iemaksātā mikrouzņēmumu nodokļa ieņēmumus:a) 0,1 procentu ieskaita uzņēmējdarbības riska valsts nodevas kontā,b) 70,4 procentus — valsts sociālās apdrošināšanas obligāto iemaksu kontā,c) 27,6 procentus — iedzīvotāju ienākuma nodokļa kontā,d) 1,9 procentus — uzņēmumu ienākuma nodokļa kontā;2) mikrouzņēmumu nodokļa maksātāja — fiziskās personas, kas reģistrēta Valsts ieņēmumu dienestā kā saimnieciskās darbības veicējs, — valsts budžetā iemaksātā mikrouzņēmumu nodokļa ieņēmumus:a) 70,4 procentus ieskaita valsts sociālās apdrošināšanas obligāto iemaksu kontā,b) 29,6 procentus — iedzīvotāju ienākuma nodokļa kontā;3) mikrouzņēmumu nodokļa maksātāja — individuālā komersanta, individuālā uzņēmuma vai zemnieka vai zvejnieka saimniecības, kuras īpašnieks iepriekšējā taksācijas periodā no individuālā uzņēmuma, zemnieka vai zvejnieka saimniecības ienākuma maksāja iedzīvotāju ienākuma nodokli, — valsts budžetā iemaksātā mikrouzņēmumu nodokļa ieņēmumus:a) 0,1 procentu ieskaita uzņēmējdarbības riska valsts nodevas kontā,b) 70,4 procentus — valsts sociālās apdrošināšanas obligāto iemaksu kontā,c) 29,5 procentus — iedzīvotāju ienākuma nodokļa kontā. | papildināt pārejas noteikumus ar 26. punktu šādā redakcijā:"26. Mikrouzņēmumu nodokļa maksātājs, piemērojot šā likuma 6. panta 3.1daļu 2018. un 2019. taksācijas gadā, ir tiesīgs nepiemērot šā likuma 6. panta trešo daļu apgrozījumam, kas nepārsniedz 52 000 *euro*, ja mikrouzņēmumu nodokļa maksātāja pirmstaksācijas gada apgrozījums vai tā gada apgrozījums, kas ir pirms pirmstaksācijas gada, pārsniedz 40 000 *euro*." | **12** | **Deputāts J. Dombrava**Aizstāt pārejas noteikumu 26.punktā skaitli “40 000” ar skaitli “50 000”. | Neatbalstīt |  |
|  |  | **13** | **Ekonomikas ministrijas parlamentārais sekretārs J. Upenieks**Papildināt likuma Pārejas noteikumus ar jaunu 27., 28. un 29. punktu šādā redakcijā:“27. Šā likuma 2.2 pants attiecībā uz mikrouzņēmuma darbiniekiem, kuri ir nodarbināti pie mikrouzņēmumu nodokļa maksātāja 2017.gada 31.decembrī, piemērojams sākot no 2018.gada 1.aprīļa.28. Valsts ieņēmumu dienests līdz 2018.gada 1.februārim Elektroniskās deklarēšanas sistēmā informē mikrouzņēmumu nodokļa maksātājus, kuri 2017.gada 31.decembrī nodarbina fiziskās personas, kas nodarbinātas arī pie cita mikrouzņēmumu nodokļa maksātāja, par likuma 2.2 pantā minētajiem ierobežojumiem, norādot mikrouzņēmuma darbinieka vārdu, uzvārdu un personas kodu. 29. Šā likuma pārejas noteikumu 27.punktā minētais mikrouzņēmumu nodokļa maksātājs pārslēdz darba līgumus atbilstoši šā likuma 2.2 panta nosacījumiem.”.[[1]](#endnote-1) | Daļēji atbalstītLūgt Saeimas Budžeta un finanšu (nodokļu) komisiju precizēt priekšlikumu, izslēdzot 29.punktu un nosakot garāku pārejas periodu (skat 13a priekšlikumu) |  |
|  |  | **13a** | **Jauns priekšlikums**Papildināt likuma Pārejas noteikumus ar jaunu 27. un 28. punktu šādā redakcijā:“27. Šā likuma 2.2 pants attiecībā uz mikrouzņēmuma darbiniekiem, kuri ir nodarbināti pie mikrouzņēmumu nodokļa maksātāja 2017.gada 31.decembrī, piemērojams sākot no 2018.gada 1.jūlija.28. Valsts ieņēmumu dienests līdz 2018.gada 1.februārim Elektroniskās deklarēšanas sistēmā informē mikrouzņēmumu nodokļa maksātājus, kuri 2017.gada 31.decembrī nodarbina fiziskās personas, kas nodarbinātas arī pie cita mikrouzņēmumu nodokļa maksātāja, par likuma 2.2 pantā minētajiem ierobežojumiem, norādot mikrouzņēmuma darbinieka vārdu, uzvārdu un personas kodu.” | Atbalstīt |  |
|  |  | **14** | **Juridiskais birojs**Ierosinām papildināt likumprojektu ar jaunu normu šādā redakcijā:”Papildināt pārejas noteikumus ar 27. punktu šādā redakcijā:“27. Grozījums šā likuma 3. panta pirmajā daļā attiecībā uz mikrouzņēmumu nodokļa maksātāja pienākumu ietvert šai panta daļā minēto informāciju darba līgumā attiecas uz darba līgumiem, kas tiek noslēgti pēc 2018. gada 1. janvāra.”. | Atbalstīt |  |
|  | Likums stājas spēkā 2018. gada 1. janvārī. |  |  |  |  |

1. **Ekonomikas ministrijas parlamentārais sekretārs J. Upenieks**

Pamatojums:

Saskaņā ar Valsts ieņēmumu dienesta informāciju

 kopējais mikrouzņēmumu nodokļa maksātāju (turpāk - MUN) skaits (2017.gada 12.jūlijā) ir 44 652, tajā skaitā 2017.gada martā 9 211 MUN ir darbinieki, kuri vienlaicīgi nodarbināti pie vairākiem MUN maksātājiem. Kopējais darbinieku skaits 81 280, tajā skaitā 74 297 darbiniekam ir viena darba vieta. 2017.gada martā 91,4 % darbinieku ir norādīti kā darba ņēmēji pie viena mikrouzņēmumu nodokļa maksātāja, savukārt 8,6 % ir norādīti kā nodarbinātie pie vairākiem mikrouzņēmumu nodokļa maksātājiem.

MUN mērķis ir mazināt administratīvo un nodokļu slogu mikrouzņēmumiem, it īpaši saimnieciskās darbības uzsākšanas periodā, kā arī nozarēs ar zemu ienākuma līmeņa potenciālu, vienlaikus ievērojot sabiedrības kopējās intereses godīgas konkurences un sociālās drošības jomā. Tātad MUN ir domāts maziem uzņēmumiem un to darbiniekiem, lai sāktu uzņēmējdarbību vai lai būtu iespējas darboties nozarēs ar zemu ienākumu līmeni. MUN nav domāts tādiem, kas spēj darboties vairākos uzņēmumos, lai ietaupītu uz nodokļu rēķina, nevis attīstītu uzņēmējdarbību.

Lai nepieļautu situāciju, ka MUN režīmu izmanto nodokļu optimizēšanai, mākslīgi sadalot uzņēmumus vairākos MUN vai strādājot pie vairākiem MUN darbinieks nopelna vairāk nekā, nepieciešams ierobežot iespējas, ka viens darbinieks strādā vairākos MUN un tādējādi apiet arī maksimālās algas iereobežojumu un MUN mērķi kopumā.

Tādēļ priekšlikumi paredz noteikt ierobežojumu, ka viens darbinieks var strādāt tikai vienā MUN. [↑](#endnote-ref-1)